Kapuĉa kotingo

La kapuĉa kotingoOrnitologia taksonomio. () estas unutipa birdospecio el la familio de kotingedoj. Ĝi estas endemia de la atlantikaj arbaroj de sudeosta Brazilo.

Taksonomio
Laŭ AviListAviList v2025, konsultita la 16-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Carpornis Gray, GR, 1846
Carpornis cucullata (Swainson, WJ, 1821) - kapuĉa kotingo

Etimologio
La scienca genra nomo Carpornis estas kunmetaĵo de 2 antikvaj grekaj vortoj, καρπός (karpos = "frukto") kaj ὄρνις (ornis = "birdo"), ĉar tiuj birdoj estas ĉefe fruktomanĝaj. Cetere ili estas nomataj berryeaters en la angla, kio signifas "bermanĝuloj"Birds of the World, Hooded Berryeater..

La specia epiteto cucullata venas el latino cŭcullātus (= "kiu havas kapuĉon", el cŭcullus = "kapuĉo"), pro la nigraj kapo kaj gorĝo de ambaŭ seksoj de tiu specio.

Aspekto
La Kapuĉa kotingo estas 22,5 ĝis 25 cm longa kaj pezas ĉirkaŭ 67 ĝis 85 g. Ambaŭ seksoj havas similan plumaron. Plenkreskaj maskloj havas tute nigrajn kapon, kolon kaj supran bruston kun maldika flava "kolumo" ĉirkaŭ la flankoj kaj malantaŭo de la kolo. Ilia dorso estas kaŝtanbruna kaj iliaj pugo kaj supravostaj kovriloj estas malbrile verdete oliveckoloraj. Iliaj flugiloj kaj vosto estas plejparte nigrecaj kun olivecverdaj randoj sur la plumoj. La pli grandaj kaj mezaj flugilkovriloj havas flavajn pintojn, kiuj formas du flugilstriojn. Iliaj subaj partoj sub la supra brusto estas flavaj. Plenkreskaj inoj estas ĝenerale pli senkoloraj ol maskloj. Ilia kapo kaj korpo havas oliveckoloran nuancon, precipe sur la flugiloj kaj vosto. Ilia brusto havas malfortajn olivecverdajn striojn. Ambaŭ seksoj havas malhelbrunajn irisojn kaj bluajn ĝis violbluajn bekon, krurojn kaj piedojn. Junuloj similas al plenkreskaj inoj sed havas malhelgrizan kapon, verdajn flugilkovrilojn, kaj pli forte striecan kaj pli senbrilan flavan bruston.Snow, D. kaj C. J. Sharpe (2020). Hooded Berryeater (Carpornis cucullata), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 22an de Aŭgusto, 2025

Disvastiĝo kaj habitato
La kapuĉa kotingo troviĝas laŭlonge de la atlantika marbordo en sudeosta kaj suda Brazilo, de Espirito-Santo ĝis Suda Rio-Grando. Ĝi vivas en humidaj ebenaĵaj kaj montaj arbaroj, kaj palmejoj, je 400-1600 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Brazilo
Kategorio:Neotropisa faŭno